Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8409

3. Bevezető Megjegyzés. – Nemzetközi üzemelés esetén, amelyet közösen olyan repülőgépekkel végeznek, amelyek nem mindegyike ugyanazon Szerződő Államban van lajstromozva, semmi nincs ebben az Annexben, ami megakadályozná az illető Államokat abban, hogy egyezményt kössenek azon funkciók közös gyakorlására, amelyeket ennek az Annexnek az előírásai a Lajstromozó Államra vonatkozóan lefektetnek . 2007/70/II. szám 2.1 A meteorológiai szolgálat célja, meghatározása és a rá vonatkozórendelkezés 2.1.1 A nemzetközi léginavigáció részére nyújtott meteorológiai szolgáltatás célja hozzájárulni a nemzetközi léginavigáció biztonságához, rendszerességéhez és hatékonyságához. 2.1.2 Ezt a célt úgy kell elérni, hogy az üzemeltetőnek, a hajózószemélyzet tagjainak, a légiforgalmi szolgálati egységeknek, kutató és mentőszolgálati egységeknek, repülőtéri igazgatóságoknak és más olyan szervezeteknek, amelyek a nemzetközi légiközlekedés fejlesztésében érdekeltek, biztosítják a saját feladataik ellátásához szükséges meteorológiai információkat. 2.1.3 Minden Szerződő Államnak meg kell határoznia azt a meteorológiai szolgáltatást, amelyet nyújtani fog a nemzetközi léginavigáció igényeinek kielégítésére. Ezt a jelen Annex rendelkezéseinek megfelelően kell végrehajtani, tekintettel a regionális léginavigációs egyezményekre is; ennek tartalmazni kell a nemzetközi vizek és az illető állam területén kívül fekvő területek fölötti léginavigáció számára nyújtott meteorológiai szolgáltatás meghatározását is. 2.1.4 Minden Szerződő Állam jelölje ki a hatóságát, a továbbiakban: meteorológiai hatóság, amely a Szerződő Állam képviseletében ellátja vagy megszervezi a nemzetközi légiközlekedés részére a meteorológiai szolgáltatást. Az így kijelölt meteorológiai hatóságra vonatkozó részleteket az Állam repülési információs kiadványnak kell tartalmaznia a 15. Annex, 1. Függelék, GEN 1.1. 2.1.5 Minden Szerződő Államnak biztosítania kell, hogy a kijelölt meteorológiai hatóság kielégítse a Meteorológiai Világszervezetnek a nemzetközi léginavigáció kiszolgálását végző meteorológiai személyzet képesítésére és szakképzésére vonatkozó követelményeit. Megjegyzés. – A repülésmeteorológiában alkalmazott meteorológiai személyzet képesítésére és szakképzésére vonatkozó követelmények a WMO 49 sz. kiadványában, Technical Regulations, Volume I – General Meteorological Standards and Recommended Practises, Chapter B.4 (Műszaki Szabályozások, I. Kötet – Általános Meteorológiai Szabványok és Ajánlott Eljárások, B.4 fejezet – Oktatás és képzés) találhatók 2.2 Meteorológiai információk szolgáltatása, minőségbiztosítása és felhasználása 2.2.1 Szoros kapcsolatot kell tartani a nemzetközi léginavigáció meteorológiai szolgáltatásait érintő kérdésekre vonatkozó meteorológiai információk szolgáltatásában érdekeltek és a felhasználásában érdekeltek között. 2.2.2 Ajánlás. – Hogy megvalósítsák a nemzetközi léginavigáció meteorológiai szolgálatának célját, a Szerződő Államoknak biztosítaniuk kell, hogy a 2.1.4 pontban hivatkozott kijelölt meteorológiai hatóság létrehozzon és megvalósítson egy jól szervezett minőségi rendszert, amely magában foglalja a 2.1.2 pontban felsorolt felhasználóknak szolgáltatott meteorológiai információk minőség menedzseléséhez szükséges eljárásokat, folyamatokat és forrásokat. 2.2.3 Ajánlás. – A 2.2.2 pontnak megfelelően létrehozott minőségi rendszer legyen konform a minőségbiztosítási szabványok Nemzetközi Szabványügyi Szervezet (ISO) 9000-es sorozatával, és erről egy megfelelő szervezet által kiadott igazolással rendelkezzen. Megjegyzés. – A minőségbiztosítási szabványok Nemzetközi Szabványügyi Szervezet (ISO) 9000-es sorozata alapkeretet szolgáltat egy minőségbiztosítási program kidolgozásához. Egy sikeres program részleteit minden Államnak meg kell fogalmaznia, és a legtöbb esetben ezek az Állam szervezeti sajátjai. 2007/70/II. szám 2.2.4 Ajánlás. – A minőségi rendszernek biztosítékot kell nyújtania a felhasználóknak, hogy a szolgáltatott információk kielégítik a megállapított követelményeket a földrajzi és térbeli lefedés, a forma és tartalom, a kiadás időpontja és gyakorisága és az érvényességi időszak, valamint a mérések, megfigyelések és előrejelzések pontossága tekintetében. Amennyiben a minőségi rendszer jelzi, hogy a felhasználók részére szolgáltatott információk nem felelnek meg a megállapított követelményeknek, és az automatikus hibakorrigáló eljárások nem megfelelőek, ezeket az információkat nem szabad a felhasználókhoz eljuttatni, hacsak az információ létrehozója ezeket nem érvényesíti.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes